قوربان‌علی خالیدی

قوربان علی خالیدی ( بۈتۈن آد : قوربان علی خالیدی الایاقوزی الجاوجاقی ) چوخلو دوغو قیپچاق چؤلونه گؤره اوْلان تاریخ کیتابلارینین یازیچیسی دیر . قوربان علی خالیدی‌نین تاریخ یازیلاری ، قازاقیستان ایله دوغو تۈرکۈستان تاریخی‌نین بؤیۈک قایناقلاریندان دیر .

 یاشاییش 
قوربان علی 1846نجی میلادی ایلده آیاقوز شهرینده آنادان اولدی . آیاقوز نایمان قازاقلارین توپراقلاریندان دیر ( نایمانلار قازاقیستانین اورتا یۈز ائلینین بؤیۈک بویلاریندان دیرلار ) . قوربان علی چالا قازاقی ایدی معنی‌سی بودور کیم آتاسی اورتا آسیا تاتارلاری یا دا باشقوردلاریندان ایدی و آناسی قازاقلاردان . قوربان علی یازیلارینین بیرینده اؤز شجره‌سین تۈرکمه‌ن بابا آدلی بیر کیشی‌یه یئتیریر کیم ابوالغازی باهادورخان چاغیندا خیوهدن کؤچۈپ ساردا شهرینه گئدیپدیر . تۈرکمه‌ن بابانین او شهرده اۈچ اوْغلو اولوپدور :
 بای موراد قول
 مۈحمد قادیر قول
 بیکباو
بیکباو اورناش باش کندینین یاخینلیغیندا اوتراق ائدیپ عوثمان آدلی اوْغلو اولدی . قوربان علینین آتاسی خالید عوثمانین نوه‌سی ( بیک قولون اوْغلو ) دیر .

قوربان علینین آناسی ، عفیفه‌ده تۈرکمه‌ن بابانین اوْغلو مۈحمد قادیر قولون اوشاقلاریندان ایدی .

 قوربان علی خالیدی‌نین یازیلاریندان اؤرنه‌ک 

بو یازیلار قوربان علی خالیدی‌نین اورتا آسیادا مسجید اماملارینین ذیکرنده دیرلر ( بۇ یازی تاتار ایله چاغاتای تۈرکجه‌سینین قاتیشیغی دیر ) :

تاشقاری ابن کامیلجان بای

تاشکندی دور بو ذات ؟؟؟ سنه‌ده چؤچه‌کگه گلوب امام بولدی . موللالریمیز ایچنده اینگ شوخی گویا زمانمیزنینگ تنوخی دور .

زین العابدین ابن عبد المنان

اصلی مچکره قریه‌سیندن اولوب بوخارا شریف‌ده ختم کتب قیلمیش 1853نچی ییللرده سئمی پالاده کلوب 7نچی نومره مسجیدده امام بولمیش ایدی 4 ییلدن سونکره فلج زحمتیله امامتلیکدن قالیب 1860نچی ییلده وفات ائتدی .

و تواریخ خمسه شرق کیتابندان ( خالیدینین اؤز لهجه‌سینده و او چاغین یازی سیستئمینده )

بیان خان فرغان

وقتا که اهالی فرغانه آراسینده مذبذبلیک! اودی توشوب دودی مشاهده قیلندقده بونی سوندرمه‌نینگ علاجی بیر عدالتلیک ذاتنینگ امرینه انقیاد و فرماننه اطاعت‌دن غیری چاره اولمادیغنی آنگلاپ او اطرافنینگ بیر قاچ طائفه اتفاقیله ایچلریندن بیرینی خان کوتارمک مصلحت قیلب لیکن هر طائفه خانلیق اوزلریندن اولمق آرزوسیله سوزلرینینگ قراری اولمیوپ آخر کار قیل و قالدن سونگره خارجدن بیر خانزاده‌یی دعوت و تکلیف ائدوپ...».تواریخ خمسه شرق ، قوربان علی خالیدی
 قايناق 
 http://uyghurweb.net/Uy/qurbanghali.pdf

بؤلمه:تورک تاریخچی‌لر
بؤلمه:کيمسه‌لر